AH บวก 7% รับออเดอร์ “รถกระบะ” พุ่ง โบรกอัพเป้า 36 บ.
AH บวก 7% โบรกชี้ไตรมาส 3/65 โตเด่น พร้อมคาดแนวโน้มในปี 2565 แกร่งเนื่องจากอุปสงค์กำลังฟื้นตัวขึ้น อีกทั้งมีคำสั่งซื้อใหม่เพิ่มเข้ามาจากรถกระบะรุ่นใหม่ล่าสุด โบรกอัพเป้า 36 บาท
AH บวก 7% โบรกชี้ไตรมาส 3/65 โตเด่น พร้อมคาดแนวโน้มในปี 2565 แกร่งเนื่องจากอุปสงค์กำลังฟื้นตัวขึ้น อีกทั้งมีคำสั่งซื้อใหม่เพิ่มเข้ามาจากรถกระบะรุ่นใหม่ล่าสุด โบรกอัพเป้า 36 บาท
12 ก.ย. 2565

ผู้สื่อข่าวรายงานว่า วันนี้ (12 ก.ย. 65) ราคาหุ้น บริษัท อาปิโก ไฮเทค จำกัด (มหาชน) หรือ AH  ณ เวลา 10:42 น. อยู่ที่ระดับ 30.50 บาท บวก 2 บาท หรือขึ้นไป 7.02% สูงสุดที่ระดับ 31.00 บาท ต่ำสุดที่ระดับ 29.25 บาท ด้วยมูลค่าการซื้อขาย 256.71 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์โดยคาด AH ผลประกอบการในไตรมาส 3/65 จะดีขึ้นทั้งจากงวดเดียวกันของปีก่อน และไตรมาสก่อน เนื่องจากฐานกำไรที่ต่ำในไตรมาส 3/64 ต่อมาอัตราการใช้กำลังการผลิตเพิ่มขึ้น
นอกจากนี้ยังคงมองบวกกับแนวโน้มในปี 2565 เนื่องจากอุปสงค์กำลังฟื้นตัวขึ้น อีกทั้งมีคำสั่งซื้อใหม่เพิ่มเข้ามาจากรถกระบะรุ่นใหม่ล่าสุด และสถานการณ์ขาดแคลน chip คลี่คลายลงไปแล้ว โดยปรับเพิ่มราคาเป้าหมายเป็น 36 บาท จากเดิมที่ 34 บาท หลังจากที่ปรับเพิ่มประมาณการกำไรขึ้นจากเดิม พร้อมคงคำแนะนำ “ซื้อ”